184 
blev de ødelagte. — Endelig blev, ifølge samme Kilde, et 56 cm 
langt Eksemplar fundet opskyllet, men ubeskadiget, i Vestmannø 
Havn d. 20de Juni 1920. Det var en Hun, med kun lidt udviklede 
Ovarier, som blev sendt til vor Samling, men selve Fisken blev 
af Misforstaaelse ikke tilvaretaget. 
Efter disse Fund at dømme lader det til, at denne Fisk op¬ 
holder sig til Stadighed, og ikke i ganske ringe Antal omkring 
Vestmannøerne, i det mindste om Foraaret og Sommeren; men hvor¬ 
for netop saa mange af dem finder Vejen ind i den lille (naturlige) 
Havn paa Vestmannøerne, er noget paafaldende. Habituelt og vistnok 
ogsaa i Virkeligheden er denne Fisk en udpræget Dybvandsfisk og 
desto mere mærkværdigt er det, at den saa ofte viser sig inde paa 
saa lavt Vand, som der her er Tale om (et Par Meter), og hvorhen den 
maa være kommet levende efter den uskadte Tilstand at dømme, 
hvori den som oftest findes. Antagelig lever den ogsaa meget inter- 
mediært, og tvinges maaske op i de højere Vandlag og ind paa 
lavt Vand af undersøiske Bevægelser (Strømme eller Bølger), hvil¬ 
ken Antagelse godt kan forenes med den stærk skraanende Hav¬ 
bund S. og 0. for Vestmannøerne. 
9. Lycodes Esmavki (Coll.). 
I min sidste Meddelelse (i 1912) omtalte jeg denne Fisk som 
ny for Island og fanget i fire Eksemplarer, ved Nord- og Øst¬ 
kysten. Siden er der kommet andre fire til fiskede i Trawl paa 
110—120 Fv., ca. 14 Kvml. N.N.O. af Nordfjord, Østkysten, i 
Efteraaret 1914. Af disse Fiske, som alle var udvoksne, fik jeg ét 
Eksemplar til Samlingen. Efter disse Fund at dømme lader det til, 
at Fisken ikke er ganske sjælden paa dybere Vand ved Nord- og 
Østkysten af Island. 
10 . Merluccius vulgavis Flem. Kulmule. 
Ogsaa denne Fisk blev omtalt som ny for Island i min sidste 
Meddelelse, fundet i nogle faa Eksemplarer ved Sydvestkysten. 
Siden er der kommet ét til, fanget i Torskegarn paa ca. 140 m’s 
Dybde S.O. af Bjarnarey, Vestmannøerne, d. 29de Marts 1919. 
Det var en 100 cm lang Hun, med ganske uudviklede Ovarier. 
I Maven fandtes en halvfordøjet, ca. 40 cm lang Torsk. 
